Wɔakyerɛw nsɛm yi wɔ Akuapem kasa mu Ayeebo Asumda yɛ kane Ghanani nhomasua mu kunini ne amanyɔni. ɔsɔɔm sɛ ɔman soafo wɔ adeyeman a edikan no. ɔyɛ soafo a odikan wɔ  Atifii Mantam mu. Saa Mantam no na ɛnnɛ wakyɛ mu ayɛ no Apuei –atɔe mantam no. ɔsɔɔm sɛ mmarahyɛ badwani a ogyina hɔ ma kusase atɔe fam abatoɔ mpɛsoa so na akyiri, Kusanaba abatoɔ mpɛsoa so. ɔsan so sɔɔm sɛ ɔman afotufo wɔ Ghana adeyeman a ɛtɔ so 4 no mu. Abuure Kusasi (ne Papa) ne Abana Kusasi (ne maame) woo Asumdu wɔ January da a ɛtɔ so 24, afe 1924. Ne din Ayeebo no yɛ nea onyaa fifrii ne maame nuabarima a ne din Atia Ayeebo Kusanaba. Ne wɔfa na ɔtetee no na ɔde kɔɔ sukuu. Asumba hyɛɛ ne sukuu ase wɔ Gambaga Primary School wɔ afe 1931. Woyii no akyiri kɔɔ sukuu foforo a ne din de Tamale Government Boys School wɔ afe 1939 na ɔtoaa so kɔɔ ɔkyerɛkyerɛfo ntete sukuu a ɛne Tamale Training College (ɛnnɛ wɔfrɛ no Bagabaga Collge of education) wɔ afe 1945.Onyaa ade kyere abɔdin krataa a ene ‘’certificate B”” mfie no akyi.